ประจำเดือนหมดได้1วัน พอมีเพศสัมพันธุ์แฟนก็หลั่งในตอนกลางคืน เช้ามาแฟนก็พาไปรพ.เพื่อขอใบสั่งจ่ายยาคุมฉุกเฉินกับ (พอดีอยู่ที่เกาหลีค่ะ) แล้วก็ให้กินเดี๋ยวนั้นเลยค่ะ แต่ยาคุมที่นี่มีแค่1เม็ด บอกว่าอาจมีผลข้างเคียง ซึ่งปกติทราบและเคยทานยาคุมฉุกเฉินแบบ2เม็ดที่ไทยค่ะ แต่ก็ไม่มีผลข้างเคียงอะไร แต่ตอนนี้ผ่านมา6วันแล้ว จู่ๆวันนี้ก็มีอาการเวียนหัวมาก รู้สึกคลื่นไส้หน่อยๆ และก็มีเลือดออกด้วยค่ะ อยากทราบว่าเป็นเพราะยาคุมฉุกเฉินรึเปล่าคะ. แล้วฤทธิ์ของยาคุมฉุกเฉินเพิ่งมาออกวันนี้ เป็นไปได้รึเปล่าคะ
สวัสดีค่ะ หากวันที่มีเพศสัมพันธ์นั้น นับได้ไม่เกิน 7 วัน จากวันแรกที่มีประจำเดือนมา จะถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น จึงอาจไม่จำเป็นต้องทานยาคุมฉุกเฉินก็ได้แต่หากเลย 7 วันไปแล้ว โอกาสที่จะตั้งครรภ์ก็จะมีได้ ทั้งนี้ หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ยาคุมฉุกเฉินนั้น มีทั้งชนิดที่ 2 เม็ดใน 1 แผง และชนิด 1 เม็ดใน 1 แผง ซึ่งในเมืองไทยก็มีขายค่ะ เช่น ยี่ห้อ เมเปิ้ล ฟอร์ท ซึ่งประสิทธิภาพไม่แตกต่างกันหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งไม่ได้อันตรายอะไรค่ะ ทั้งนี้ ในคนๆ เดียวกัน การทานยาคุมฉุกเฉินแต่ละครั้ง อาจเกิดเลือดออกหรือไม่ก็ได้ค่ะ ไม่จำเป็นต้องเกิดขึ้นทุกครั้ดังนั้น เลือดที่ออกหลังจากทานยาคุมฉุกเฉินไป 6 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาได้ส่วนอาการเวียนหัวและคลื่นไส้ ก็ถือเป็นอาการร่วมที่พบได้ขณะมีเลือดออกค่ะสำหรับประจำเดือนในรอบต่อไปนั้น อาจมาช้ากว่าปกติได้ค่ะ